
Κέρκυρα, 4 Απριλίου 2026
ΔΕΛΤΙΟ ΤΥΠΟΥ
Απολογισμός οδικής ασφάλειας στα νησιά του Ιονίου
Η Γενική Περιφερειακή Αστυνομική Διεύθυνση Ιονίων Νήσων, με στόχο την ενημέρωση και ευαισθητοποίηση των πολιτών σε θέματα Οδικής Ασφάλειας, δημοσιεύει συγκεντρωτικά στατιστικά στοιχεία που αφορούν τροχαία ατυχήματα και παραβάσεις, για το μήνα Μάρτιο του 2026.
Τροχαία ατυχήματα

Στην εδαφική αρμοδιότητα των Νομών Κέρκυρας, Λευκάδας, Κεφαλληνίας και Ζακύνθου σημειώθηκαν -15- τροχαία ατυχήματα στην εξεταζόμενη περίοδο, έναντι -7- το 2025.

Ειδικότερα, σημειώθηκαν:
· -1- θανατηφόρο τροχαίο ατύχημα, όπως και το 2025,
· -1- τροχαίο ατύχημα με σοβαρό τραυματισμό, έναντι κανενός το 2025,
· -13- τροχαία ατυχήματα με ελαφρύ τραυματισμό, έναντι -6- το 2025.
Από τα τροχαία ατυχήματα - δυστυχήματα που συνέβησαν σε αστικές και αγροτικές περιοχές των ανωτέρω Νομών, καταγράφηκαν συνολικά -18- παθόντες, έναντι -7- το 2025. Ειδικότερα, καταγράφηκαν:

· -1- νεκρός, όπως και το 2025,
· -1- σοβαρά τραυματίας, έναντι κανενός το 2025 και
· -16- ελαφρά τραυματίας, έναντι -6- το 2025.
Τα κυριότερα αίτια των τροχαίων ατυχημάτων, όπως προέκυψε από την αστυνομική τροχονομική έρευνα, ήταν:

· Η απόσπαση προσοχής του οδηγού

· H παραβίαση προτεραιότητας

· Η μη τήρηση απόστασης ασφαλείας

· Η υπερβολική ταχύτητα

· Η παραβίαση της σήμανσης

· Η κίνηση στο αντίθετο ρεύμα κυκλοφορίας.

β. Δράσεις Τροχονομικής αστυνόμευσης
Οι Υπηρεσίες Τροχαίας της Γενικής Περιφερειακής Αστυνομικής Διεύθυνσης Ιονίων Νήσων βρίσκονται σε διαρκή ετοιμότητα, εφαρμόζοντας συγκεκριμένο σχεδιασμό που προβλέπει μέτρα οδικής ασφάλειας και τροχονομικής αστυνόμευσης για την ασφαλή κυκλοφορία των οχημάτων και των πολιτών, καθώς και για την πρόληψη και αποτροπή ατυχημάτων και δυστυχημάτων σε όλο το οδικό δίκτυο.

Στο πλαίσιο των τροχονομικών δράσεων που αναπτύχθηκαν τον Μάρτιο του 2026, βεβαιώθηκαν συνολικά -2.190- παραβάσεις.

Από τις παραπάνω παραβάσεις, ξεχωρίζουν:
· -23- για οδήγηση υπό την επήρεια οινοπνεύματος (μέθη),

· -513- για υπερβολική ταχύτητα,
· -330- για μη χρήση προστατευτικού κράνους κατά την οδήγηση,

· -50- για μη χρήση ζώνης ασφαλείας κατά την οδήγηση,

· -53- για χρήση κινητού τηλεφώνου κατά την οδήγηση,

· -6- για ηχορύπανση από οχήματα,
· -3- για παραβίαση ερυθρού σηματοδότη,
· -10- για επικίνδυνη οδήγηση,
· -64- για στέρηση άδειας ικανότητας οδήγησης,
· -60- για στέρηση ασφαλιστηρίου συμβολαίου και
· -75- για ΚΤΕΟ.
Επιπλέον, πραγματοποιήθηκαν -9- συλλήψεις, από τις οποίες -4- για μέθη, -3- για στέρηση άδειας ικανότητας οδήγησης και -2- για άλλες παραβάσεις.
γ. Συμβουλές Οδικής Ασφάλειας
Η Ελληνική Αστυνομία ιδιαίτερα ευαισθητοποιημένη στα θέματα της ασφαλούς οδήγησης και της οδικής ασφάλειας με σκοπό να συμβάλλει στη μείωση των τροχαίων ατυχημάτων και δυστυχημάτων υπενθυμίζει σε όλους τους οδηγούς και τους χρήστες του οδικού δικτύου ότι η οδική ασφάλεια είναι υπόθεση όλων μας.
Στο πλαίσιο αυτό, οι οδηγοί οφείλουν να εφαρμόζουν τις διατάξεις του Κώδικα Οδικής Κυκλοφορίας, να οδηγούν με σύνεση και προσοχή και να ακολουθούν τις υποδείξεις και τις συμβουλές του προσωπικού της Τροχαίας.

Δεν πρέπει να ξεχνάμε ότι οδηγώ με ασφάλεια σημαίνει:

· Μαθαίνω και εφαρμόζω τον Κώδικα Οδικής Κυκλοφορίας

· Έχω διαρκώς τεταμένη την προσοχή μου στην οδήγηση και τον έλεγχο του οχήματος

· Όταν οδηγώ δεν έχω καταναλώσει οινοπνευματώδη ποτά

· Δεν παραβιάζω τα όρια ταχύτητας

· Φορώ πάντα ζώνη ασφαλείας

· Τοποθετώ τα παιδιά σε παιδικό κάθισμα στο πίσω μέρος του αυτοκινήτου και τους φορώ ζώνη ασφαλείας

· Σε περίπτωση που οδηγώ ή είμαι συνεπιβάτης σε μοτοσικλέτα φορώ πάντα κράνος

· Δεν κάνω αντικανονικά προσπεράσματα

· Δεν παραβιάζω τον κόκκινο σηματοδότη

· Σταματώ στο STOP και δίνω προτεραιότητα

· Δεν μιλώ στο κινητό όταν οδηγώ

· Δίνω προτεραιότητα στους πεζούς

· Σέβομαι τα σήματα και τις υποδείξεις των τροχονόμων.

Για περισσότερες χρήσιμες συμβουλές στον τομέα πρόληψης τροχαίων ατυχημάτων και οδικής ασφάλειας, οι πολίτες μπορούν να επισκέπτονται τον ιστότοπο της Ελληνικής Αστυνομίας http://www.hellenicpolice.gr .

